Hvað er sönn ást ? Er hún eltingaleikurinn , dramað og spennan sem okkur er uppálagt að leitast eftir . Er hún kannski langi kossinn í lok bíómyndarinnar eða einfarinn sem þú náðir í fyrir rest , sá sem enginn skildi nema þú ? Eða er ástin kannski hversdagleikinn , óreiðan og þetta óvænta . Tvær heilbrigðar en samt ófullkomnar manneskjur sem skuldbinda sig í að deila lífinu saman – lífi sem inniheldur bæði gleði og sorgir , já býður stundum upp á stuð og stríð sama daginn . Þegar ástin er erfið eigum við að læra – þegar hún er auðveld eigum við að njóta . Ástin krefst þess að við treystum - já að við treystum öðrum fyrir okkur nákvæmlega eins og við erum . Þegar við finnum að við eigum erfitt með að treysta öðrum þá ættum við að hafa kjark til að segja það . Þegar við eigum erfitt með að treysta er það reynslan okkar og kvíðinn að tala . Við erum lífið okkar , gömlu samböndin , áföllin og reynslan . Hvaða fólk er það sem þú treystir í lífinu ? Jú það er fólkið sem þú hefur treyst fyrir þér . Alveg eins með ástina . Ástin þarfnast tíma – þurfum að gefa okkur tækifæri til að læra og það getur tekið mörg ár að ná utan um ástina . Eigum að stefna að því að þroskast og læra en ekki að reyna við einhverja fullkomnun . Þegar við opnum hjarta okkar eru við líka að rífa plástur af gömlum sárum og bregðumst við eftir því . Ef þú aftur á móti ert með manneskju sem þú upplifir þig nógu örugga með til að treysta fyrir þér og gömlu sárunum er að eiga sér stað dýpri tengsl á sama tíma og þið eruð að þroskast og læra . Langar okkur að fara í þessa vinnu - NEI . En þurfum við þess – já ef við ætlum ekki að endurtaka sömu hlutina aftur . Við hlaupum yfirleitt í burtu þegar það koma upp vísbendingar um að við þurfum að gera eitthvað og við hlaupum þar til við treystum okkur til að opna fyrir sanna ást – sem þýðir að við rífum plásturinn af og skoðum sárið með einhverjum sem við treystum . Gæti verið fagaðili – gæti verið partnerinn þinn . Sönn ást endurspeglast í því hvar þú ert í lífinu . Ef þér leiðist í lífinu og finnst allir frekar glataðir þá mun þér leiðast aftur með kærasta / kærustu eftir smá tíma . Þó að okkur sé oft talin trú um að sönn ást sé eins og einhver ástar-elixír sem maður drekkur og losar okkur við óþægindi , sársauka og einmanaleika þá er það ekki þannig . Við vitum vel að maður getur verið mjög einmana í sambandi og þá aðallega vegna þess að tengslin eru ekki nógu djúp og maður treystir ekki hinum aðilanum fyrir sér . Stundum elskum við hinn aðilann meira en okkur sjálf og þá hallar oft á . Við erum vel-virk í heilbrigðum samböndum – ekki meðvirk . Við treystum á hvort annað en ætlumst ekki til að hinn aðilinn bjargi okkur úr eigin sársauka . Sá meðvirki gerir sig ábyrgan fyrir tilfinningum annarra . Sönn ást er öruggt skjól þó það geti stundum blásið hressilega . Sönn ást þolir sprungur og það er oft við lagfæringarnar á þessum sprungum þar sem heilbrigð sambönd verða sterkari . Eitt er víst , við munum klúðra hlutunum oft og iðulega með þeim sem við elskum . Við munum líklega særa þá , auka á skömm þeirra og vera fjarverandi þegar nærveru okkar er óskað . Þetta þýðir að við erum mannleg . Þegar sönn ást er til staðar erum við til í umbætur , aftur og aftur . Við erum tilbúin að læra þannig að við særum hvort annað sjaldnar og verðum elskulegri með tímanum . Beindu krafti orða þinna í átt að sannleika og kærleika . 3 . Gerðu alltaf þitt besta : þitt besta mun breytast á hverju andartaki við ólíkar aðstæður . Eftir að hafa farið yfir undanfara eineltis , hvernig það fer fram og hvað er hægt að gera , spyr einn þátttakandinn ; er hætta á því að það þróist einelti í fjölskyldum .